เราเกิดมาก็มีภาระหน้าที่ด้วยกันทุกคน บางคนอาจหลายหน้าที่หลายฐานะ ไม่ว่าอยู่ในฐานะใด มีหน้าที่ใด ก็ต้องทำหน้าที่ของเราให้ดีที่สุด เท่าที่ความสามารถจะทำได้  ในฐานะคนเขียนหนังสือเล็กๆคนหนึ่ง ก็ทำหน้าที่คนเขียนหนังสือไป นั่นคือ  เขียนหนังสือ ไม่ว่าจะเป็นข้อเขียนประเภทใดก็ตาม สั้นยาวแค่ไหน ก็พยายามเขียนให้ดีที่สุดเท่าที่จะเขียนได้  ดีในที่นี้ก็คือ ให้สิ่งดีๆแก่ผู้อ่าน สิ่งดีๆที่เขียนนั้นจะเป็นเรื่องใดก็แล้วแต่ ผมยึดถือเอาศีลธรรมเป็นกรอบกำหนด สิ่งใดที่เกินไปจากศีลธรรมสิ่งนั้นไม่ดีในความคิดของผม